สุดารัตน์ ไม่เห็นด้วยปราศรัยหมิ่นสถาบัน หวั่นเกิดความขัดแย้งแตกแยก
สุดารัตน์ ย้ำจุดยืนการทำงานการเมือง ไม่เห็นด้วยม็อบปราศรัยก้าวล่วงสถาบัน หวั่นนำมาซึ่งความแตกแยกคนในชาติวันที่ 11 ส.ค. 2563 คุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย ให้สัมภาษณ์กรณีมีการปราศรัยหมิ่นสถาบันตามที่เป็นข่าว ว่า ตลอดชีวิตการทำงานการเมืองของตนมีจุดยืนเดียวมาตลอด คือการทำงานการเมืองภายใต้การปกครองในระบอบประชาธิปไตยอันมีพระมหากษัตริย์ทรงเป็นประมุข ส่วนตัวเห็นด้วยกับการต่อสู้กับเผด็จการ ที่บริหารประเทศล้มเหลวทำให้ประชาชนส่วนใหญ่ทุกข์ยาก ตามข้อเรียกร้อง 3 ข้อของนักเรียน นิสิต นักศึกษา และประชาชน ที่เรียกร้องให้มีการแก้ไขรัฐธรรมนูญ ยุบสภา และหยุดคุกคามประชาชน เพราะถือว่าเป็นข้อเรียกร้องที่สมเหตุผล และอยู่ในวิสัยที่ทุกฝ่ายจะแสวงหาความร่วมมือกันได้ แต่ไม่ควรก้าวล่วงไปถึงสถาบันพระมหากษัตริย์ ที่จะนำมาซึ่งความขัดแย้งแตกแยกของคนในชาติ จนอาจเป็นเหตุของการยึดอำนาจอีกครั้งสำหรับข้อเสนอทางออกเรื่องรัฐบาลแห่งชาตินั้น คุณหญิงสุดารัตน์ ย้ำอีกครั้งว่า หากจะมีรัฐบาลแห่งชาติจริง พรรคเพื่อไทย ขออาสาเป็นฝ่ายค้านเพื่อตรวจสอบรัฐบาลแห่งชาติให้.
สุดารัตน์ ย้ำจุดยืนการทำงานการเมือง ไม่เห็นด้วยม็อบปราศรัยหมิ่นสถาบัน หวั่นนำมาซึ่งความแตกแยกคนในชาติ
สุดารัตน์ เกยุราพันธุ์,พรรคเพื่อไทย,นักศึกษาชุมนุม,นักศึกษาประท้วง,แฟลชม็อบ,ม็อบธรรมศาสตร์